
§ 4 SWSchulV (Brandenburg) — Serbšćina ako cuzorěcna wucba
Sorben/Wenden-Schulverordnung
Landesrecht Brandenburg
Stand: 23.08.2026 (konsolidierte Textfassung, kein amtliches Inkrafttretensdatum)
(1) Serbšćina ako cuzorěcna wucba jo k tomu, aby zakłady kompetencow powědanja, rozmějucego słyšanja, pisanja a cytanja nawuknuli, wutwarjali, dalej wuwijali a pódłymjowali.
(2) Serbšćina ako cuzorěcna wucba móžo pśi małych kupkach a felujucych ceptaŕkach a ceptarjach se organizěrowaś lětniki pśesegajucy pśez gromadu zestajenje dweju zasobu slědujuceju lětnikowu. To njepłaśi za gymnazialny wušy schójźeńk. W lětnikoma 1 a 2 dejali se lětniki pśesegajuceje wucby wobijaś. Pśi lětniki pśesegajucej wucbje musy se pó nutśikownem diferencěrowanju rozwucowaś.
(3) Spušćijo-li wuknica abo wuknik pó nanejmjenjej styrich lětach wucby w pśedmjaśe serbšćina abo serbšćina ako cuzorěcna wucba serbsku specialnu šulu, pótom wuknica abo wuknik dostanjo wobtwarźenje wó dojśpjonem rěcnem niwowje pó „Zgromadnem europskem referencowem ramiku za rěcy (GER)“ na wopismje.

